Johan Kaos

Johan Kaos Nåden Dyrstad (født 2. desember 1986 i Stavanger) er en norsk filmregissør, manusforfatter og filmprodusent med mastergrad i film- og fjernsynsvitenskap fra Høgskolen i Lillehammer og bachelorgrad i medievitenskap fra Universitetet i Oslo.

I 2007 startet han filmproduksjonsselskapet Feil Film AS i Oslo, hvor han satt som styreleder og drev selskapet sammen med Ravn Wikhaug til det ble lagt ned i 2015.

I 2011 produserte han spillefilmen Bambieffekten sammen med Wikhaug, regissert av Øystein Stene. Filmen hadde premiere på kino 29. juli 2011. Kaos var på det tidspunktet 24 år gammel, og ble dermed tidenes yngste norske spillefilmprodusent med film i nasjonal kinodistribusjon.Crack, Back & Sack (Pornopung) Norsk filminstitutt

Sommeren 2013 debuterte han som regissør og manusforfatter med spillefilmen Pornopung, basert på Mads Larsens roman Pornopung, som ble utgitt i 2003. Han var også produsent på denne filmen sammen med Wikhaug. Filmen hadde norsk kinopremiere 19. juli 2013, og solgte 64 827 kinobilletter.ÅRSRAPPORT 2013, Norsk filminstitutt, s 34. (PDF) Filmen ble kåret til den beste norske filmen i 2013Vinnerne av Osloprisen 2013  - NATT&DAG av gratisavisen NATT&DAG. I tillegg vant den både Kanonprisen for beste birolle under Kosmorama Internasjonale Filmfestival 2014 og Amandaprisen for beste mannlige birolle under Den Norske Filmfestivalen i Haugesund 2014 for Herbert Nordrums tolkning av Karl.

I slutten av 2015 og begynnelsen av 2016 gikk Johan Kaos' video «My Girlfriend Took Me Backpacking» viralt, og fikk over 26 millioner visninger på Facebook og 2,5 millioner visninger på YouTube. Den fikk oppmerksomhet både nasjonalt og internasjonalt, og ble frontet blant annet på VGTV og The Daily Mail.

I 2014 og 2015 jobbet Kaos også som spillanmelder i Level Up for VGTV.

I 2016 vant han Filmwebs Pitchekonkurranse sammen med Harald Mæle Jr. for prosjektet «Gründer».

 Filmografi (utvalg) 

 Regi 
 2015 – Hva hvis?
 2013 – Pornopung


 Produsent 
 2013 – Pornopung
 2011 – Bambieffekten

 Manus 
 2013 – Pornopung

 Referanser 

 Eksterne lenker 
 https://web.archive.org/web/20190311223329/http://www.kaos.lol/ - Johan Kaos' egen hjemmeside

 Johan Kaos - profil hos Filmweb
 Jakter Pornopung-skuespillere - igjen (VG.no, 2011)
 @home (VGTV)

Kategori:Norske filmregissører
Kategori:Norske filmprodusenter
Kategori:Personer fra Stavanger kommune
Kategori:Fødsler i 1986